OpenLLM-France/wikimedia huggingface dataset:
# Andrzej Lepper

Andrzej Zbigniew Lepper (13 de juny de 1954, Stowięcino, Polònia - 5 d'agost de 2011, Varsòvia) va ser un polític polonès, líder del partit polític Samoobrona RP (Autodefensa de la República de Polònia).
Lepper va ser viceprimer ministre i ministre d'Agricultura i Desenvolupament Rural entre el 5 de maig de 2006 i el 22 de setembre de 2006, i una altra vegada del 16 d'octubre de 2006 al 9 de juliol de 2007, en l'equip ministerial de Jarosław Kaczyński. Abans de començar la seva carrera política, Lepper era granger a la localitat de Zielnowo, a la regió de Pomerania.

## Referències

* ↑ Encuentran muerto a Andrzej Lepper, exponente del antieuropeismo polaco (castellà)
# Volta al Singkarak

La Volta al Singkarak (oficialment Tour de Singkarak) és una cursa ciclista anual per les terres de Sumatra Occidental, a Indonèsia, i anomenada així a causa del llac Singkarak. Iniciat el 2009, la Volta al Singkarak, juntament amb la Volta a Indonèsia i la Volta a Java Oriental, és una de les competicions indonèsies de l'UCI Àsia Tour de la Unió Ciclista Internacional. La cursa cobreix més de 900 quilòmetres, amb sortida o arribada a Padang passant prop del llac Singkarak i recorrent ciutats de Sumatra Occidental, i té lloc durant una setmana cap al maig o juny. L'import total dels premis és de 1.000.000.000 de rúpies indonèsies (aproximadament 90.000 euros). Aquest esdeveniment ciclista internacional ha atret tant equips ciclistes d'Indonèsia com d'arreu d'Àsia, com del Japó, Iran, Malàisia i les Filipines.

## Llista de guanyadors

| Any | Guanyador | Segon | Tercer |
| 2009 | Ghader Mizbani | Amir Zargari | Cameron Jennings |
| 2010 | Ghader Mizbani | Hossein Askari | Amir Zargari |
| 2011 | Amir Zargari | Choi Ki Ho | Maint Berkenbosch |
| 2012 | Óscar Pujol | Jai Crawford | Chun Kai Feng |
| 2013 | Ghader Mizbani | Johan Coenen | Amir Kolahdozhagh |
| 2014 | Amir Zargari | Rahim Ememi | Ramin Mehrabani |
| 2015 | Arvin Moazemi | Amir Zargari | Hossein Askari |
| 2016 | Amir Kolahdozhagh | Dadi Suryadi | Ricardo García Ambroa |
| 2017 | Khalil Khorshid | Daniel Whitehouse | Jonathan Monsalve |
| 2018 | Jesse Ewart | Nikodemus Holler | Ariya Phounsavath |
| 2019 | Jesse Ewart | Cristian Raileanu | Mirsamad Pourseyedi |

## Notes

* ↑ Els iranians Rahim Ememi i Samad Pourseyedi, 2n i 3r en un principi, va ser desqualificats

## Enllaços externs

* Volta al Singkarak - Lloc web oficial
# Constantí I de Torres

Constantí I de Torres fou fill de Marià I de Torres. Fou jutge de Torres. Apareix en documents datats el 1124 i 1127. Va tenir una política equidistant entre Gènova i Pisa i va donar feus als Dòria i als Malaspina. Es va casar amb Marcusa (que ja era vídua i tenia un fill anomenat Saltar de Gunale, participant en l'expedició catalanopisana a les Balears del 1114-1115, però no es coneix el primer marit). Va deixar un fill anomenat Gunnari I de Torres.
# Virus!

Virus! és un joc de cartes creat per Carlos López, Domingo Cabrero i Santi Santisteban i il·lustrat per David GJ l'any 2014.
S'han venut més de 500.000 còpies en més de 20 països.
La mecànica del joc és senzilla. Es reparteixen 3 cartes a cada jugador i la resta de cartes es deixen en una baralla d'on s'aniran robant a mesura que anem utilitzant les nostres. Guanya la partida el jugador que completi abans cos humà complet. Es necessiten quatre òrgans: un cor, un estòmac, un os i un cervell.

## Referències

* ↑ Cáceres, Daniel. «Empezó como juego de mesa "solo para frikis barbudos" y acabó vendiendo 500.000 copias: la historia de 'Virus!' y de su editora, la española Tranjis Games» (en castellà), 30-10-2021. [Consulta: 5 maig 2024].
* ↑ Rouco, Francisco. «El juego de mesa más vendido de Amazon España fue creado por tres aficionados a los juegos de cartas y es español» (en castellà), 23-12-2019. [Consulta: 5 maig 2024].
* ↑ «‘Virus’, un juego de cartas la mar de recomendable para niños» (en castellà). [Consulta: 5 maig 2024].
# Autoretrat a l'Edat de 34

Autoretrat a l'Edat de 34 és un autoretrat del pintor venecià Rembrandt, del 1640 que es troba actualment en el National Gallery de Londres. La pintura és influïda per la tradició dels retrats de pintura com el Retrat de Baltasar Castiglione fet per Raphael que es troba en el Museu del Louvre i pel Retrat de Gerolamo Barbarigo fet per Ticià que es troba al National Gallery de Londres, possiblement perquè es va voler fer lloc entre els gran 'Mestres Vells'. L'artista es descriu a l'altura de la seva carrera, vestit ricament i segur de si mateix.

## Referències

* ↑ «rembrandt-self-portrait-at-the-age-of-34». www.nationalgallery.org.uk. [Consulta: 2015].

## Enllaços externs

* Autoretrat a l'edat de 34, National Gallery Londres
# Urundi

«Urundi» té aquests significats:
* Urundi o Regne de Burundi, nom europeu de Burundi a la part final del segle xix i fins al 1962
* Ruanda-Urundi, mandat de la Societat de Nacions (1922-1946) i de l'ONU (1946-1962)
# Byron (Oklahoma)

Byron és una població dels Estats Units a l'estat d'Oklahoma. Segons el cens del 2000 tenia 45 habitants.

## Demografia

Segons el cens del 2000, Byron tenia 45 habitants, 19 habitatges, i 14 famílies. La densitat de població era de 72,4 habitants per km².
Dels 19 habitatges en un 26,3% hi vivien nens de menys de 18 anys, en un 73,7% hi vivien parelles casades, en un 0% dones solteres, i en un 26,3% no eren unitats familiars. En el 26,3% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,86.
Per edats la població es repartia de la següent manera: un 20% tenia menys de 18 anys, un 6,7% entre 18 i 24, un 26,7% entre 25 i 44, un 24,4% de 45 a 60 i un 22,2% 65 anys o més.
L'edat mediana era de 40 anys. Per cada 100 dones de 18 o més anys hi havia 80 homes.
La renda mediana per habitatge era de 34.000 $ i la renda mediana per família de 33.500 $. Els homes tenien una renda mediana de 19.375 $ mentre que les dones 16.875 $. La renda per capita de la població era de 44.525 $. Entorn del 12,5% de les famílies i l'11,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Byron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Byron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Antonio Martín Eguia

Antonio Martín Eguia (Vitòria, 18 de juny de 1918) és un ciclista basc, que fou professional entre 1939 i 1948. En el seu palmarès destaca una victòria d'etapa a la Volta a Espanya de 1941.

## Palmarès

* 1940
** 1r a Àlaba
* 1941
** Vencedor d'una etapa de la Volta a Espanya
** Vencedor d'una etapa de la Volta a Navarra
** Vencedor d'una etapa de la Volta a Catalunya
* 1942
** 1r al Circuit Castilla-Leon-Asturias i vencedor d'una etapa
** 1r a Àlaba
** Vencedor d'una etapa al Circuit del Nord
* 1943
** Campió d'Espanya Darrere moto comercial
* 1944
** Campió d'Espanya Darrere moto comercial
** 1r a la Volta a Llevant
** 1r al Campionat de Barcelona
* 1945
** Vencedor d'una etapa de la Volta a Catalunya
** Vencedor de 3 etapes del Gran Premi de la Victoria
* 1946
** Vencedor de 2 etapes del Gran Premi de la Victoria

### Resultats a la Volta a Espanya

* 1941. 7è de la classificació general. Vencedor d'una etapa
* 1942. Abandona
* 1945. 5è de la classificació general
* 1946. 16è de la classificació general
* 1948. Abandona

## Referències

* ↑ «Barcelona recibió con entusiasmo a los corredores de la III Vuelta a España» (en castellà). El Mundo Deportivo, 23-06-1941. [Consulta: 22 juny 2022].

## Enllaços externs

* Palmarès a sitiodeciclismo.net
* Palmarès a lavuelta.com
* Palmarès a museociclismo.it
# Wahneta

Wahneta és una concentració de població designada pel cens dels Estats Units a l'estat de Florida. Segons el cens del 2000 tenia 4.731 habitants.

## Demografia

Segons el cens del 2000, Wahneta tenia 4.731 habitants, 1.342 habitatges, i 1.050 famílies. La densitat de població era de 754,8 habitants/km².
Dels 1.342 habitatges en un 43,1% hi vivien nens de menys de 18 anys, en un 51,9% hi vivien parelles casades, en un 16,1% dones solteres, i en un 21,7% no eren unitats familiars. En el 14,1% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,53 i el nombre mitjà de persones que vivien en cada família era de 3,79.
Per edats la població es repartia de la següent manera: un 33,9% tenia menys de 18 anys, un 13,4% entre 18 i 24, un 29,3% entre 25 i 44, un 17% de 45 a 60 i un 6,4% 65 anys o més.
L'edat mediana era de 26 anys. Per cada 100 dones de 18 o més anys hi havia 120,8 homes.
La renda mediana per habitatge era de 22.349 $ i la renda mediana per família de 26.339 $. Els homes tenien una renda mediana de 19.568 $ mentre que les dones 16.364 $. La renda per capita de la població era de 8.433 $. Entorn del 24,6% de les famílies i el 29,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wahneta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Wahneta». American Fact Finder. Oficina del Cens dels Estats Units, 12-01-2010.
# Cryphonectria

Cryphonectria és un gènere de fongs pertanyent a l'ordre dels Diaportals. Va ser descrit per Pier Andrea Saccardo l'any 1905. Són fongs patògens que tenen com a hoste espècies d'arbres de diferents famílies. És un gènere molt proper a Endothia, de fet certes espècies de Cryphonectria eren considerades del gènere Endothia.

## Taxonomia

En l'actualitat (2018) 13 espècies formen part del gènere Cryphonectria. Dos de les quals, Cryphonectria quercus i Cryphonectria quercicola, s'han descrit recentment (2018):
* Cryphonectria abscondita
* Cryphonectria acaciarum
* Cryphonectria decipiens
* Cryphonectria japonica
* Cryphonectria macrospora
* Cryphonectria moriformis
* Cryphonectria naterciae
* Cryphonectria nitschkei
* Cryphonectria parasitica
* Cryphonectria quercicola
* Cryphonectria quercus
* Cryphonectria radicalis
* Cryphonectria variicolor
L'espècie més coneguda del gènere és Cryphonectria parasitica, espècie causant de la malaltia del xancre del castanyer; malaltia que afecta greument a les espècies Castanea dentata i Castanea sativa.

## Referències

* ↑ «Cryphonectria». EPPO Global Database. [Consulta: 24 setembre 2018].
* ↑ Tenreiro, Rogério «Cryphonectria naterciae: A new species in the Cryphonectria-Endothia complex and diagnostic molecular markers based on microsatellite-primed PCR». Fungal biology, 115, 2011, pàg. 852-861.
* ↑ «Gènere Endothia». Species Fungorum. [Consulta: 24 setembre 2018].
* ↑ «Gènere Cryphonectria». Species Fungorum. [Consulta: 24 setembre 2018].
* ↑ Jiang, Ning «Two novel species of Cryphonectria from Quercus in China». Phylotaxa, 347, 3, 2018, pàg. 243-250.
* ↑ Anagnostakis, Sandra L. «Chestnut Blight: The Classical Problem of an Introduced Pathogen». Mycologia, 79, 1, 01-01-1987, pàg. 23-37. DOI: 10.2307/3807741 [Consulta: 23 setembre 2018].
# Barranc de la Plana I

Barranc de la Plana I és un abric que conté pintures rupestres d'estil llevantí. Està situat en el terme municipal de Mequinensa (Aragó). Es tracta d'una petita cova orientada al Sud i oberta en als cingles rocosos d'un aflorament situat al costat de la localitat de Mequinensa, en el qual s'ha descobert un poblat de l'edat del bronze Mitjà-Tardà. A l'interior de l'abric, apareixen dos panells: el primer conté gravats de traç gruixut i poc profund i uns altres de traç molt fi, amb representació de tectiformes antropomorfs, línies paral·leles i convergents i figures arboriformes o avetiformes. L'altre panell, situat davant, compta amb dues figures pintades en vermell molt esvaït i embegut en el suport que representen un pectiniforme i una altra figura de forma lanceolada.
L'abric està inclòs dins de la relació de coves i abrics amb manifestacions d'art rupestre considerats Béns d'Interès Cultural en virtut del que es disposa en la disposició addicional segona de la Llei 3/1999, de 10 de març, del Patrimoni Cultural Aragonès. Aquest llistat va ser publicat en el Butlletí Oficial d'Aragó del dia 27 de març de 2002. Forma part del conjunt de l'art rupestre de l'arc mediterrani de la península ibèrica, que va ser declarat Patrimoni de la Humanitat per la Unesco (ref. 874-653). També va ser declarat Bé d'Interès Cultural amb el codi RI-51-0009509.

## Referències

* ↑ Aragón, Gobierno de. «BOA» (en castellà). www.boa.aragon.es. [Consulta: 6 gener 2020].
* ↑ «Arte rupestre del arco mediterráneo de la Península Ibérica» (en anglès). UNESCO World Heritage Centre. [Consulta: 6 gener 2020].

## Bibliografia

* ROYO GUILLÉN, J.I. I GÓMEZ LECUMBERRI, F. Prospeccions arqueològiques en el terme municipal de Mequinenza (Saragossa). Campaña de 1989, Arqueologia aragonesa, 1988-1989. D.G.A, Zaragoza.
* ROYO GUILLÉN, J.I. The set of shelters with rock art of Mequinenza (Saragossa). Bolskan 5, 1988.
* VV.AA. Arqueologia Aragonesa 1988-1989 Diputació General d'Aragó. Zaragoza, 1991.
# Clark Fork (ciutat)

Clark Fork, formalment en anglès City of Clark Fork i també anomenada amb els noms de Clarks Fork i Hnch′′mtsi en Coeur d'Alene, és una ciutat al comtat de Bonner a l'estat d'Idaho. D'acord al cens del 2000 tenia 530 habitants.

## Demografia

Segons el cens del 2000 Clark Fork tenia 530 habitants, 238 habitatges, i 138 famílies. La densitat de població era de 208,8 habitants per km².
Dels 238 habitatges en un 24,4% hi vivien nens de menys de 18 anys, en un 47,5% hi vivien parelles casades, en un 8% dones solteres, i en un 42% no eren unitats familiars. En el 37,4% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,7% tenia menys de 18 anys, un 4,9% entre 18 i 24, un 28,3% entre 25 i 44, un 24% de 45 a 60 i un 18,1% 65 anys o més.
L'edat mediana era de 40 anys. Per cada 100 dones de 18 o més anys hi havia 95,6 homes.
La renda mediana per habitatge era de 22.031 $ i la renda mediana per família de 28.472 $. Els homes tenien una renda mediana de 28.036 $ mentre que les dones 21.042 $. La renda per capita de la població era de 13.979 $. Aproximadament el 15,3% de les famílies i el 20,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ 2409468 U.S. Geological Survey Geographic Names Information System: City of Clark Fork (en anglès)
* ↑ 396290 U.S. Geological Survey Geographic Names Information System: Clark Fork (en anglès)
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clark Fork». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Clark Fork». American Fact Finder. Oficina del Cens dels Estats Units, 12-01-2010.
# Böshorn

El Böshorn és una muntanya de 3.268 metres situada als Alps Penins a Suïssa.

## Enllaços externs

* Llista de muntanyes de més de 2.000 metres a Suïssa amb les seves coordenades Arxivat 2009-01-29 a Wayback Machine.
# András Törőcsik

András Törőcsik (hongarès: Törőcsik András) (Budapest, 1 de maig de 1955 - XIII districte de Budapest, 9 de juliol de 2022) va ser un destacat futbolista hongarès dels anys 70 i 80.
Törőcsik va néixer l'1 de maig de 1955 a Budapest. Fou jugador de diversos clubs hongaresos com l'Ujpest Dozsa o el MTK Budapest. També jugà a França a les files del Montpeller i al Canadà amb el North York Rockets. Amb la selecció de futbol d'Hongria disputà 45 partits entre 1977 i 1984, marcant 12 gols. Representà el seu país a les fases finals de la Copa del Món de 1978 (on fou expulsat contra Argentina) i 1982.

## Trajectòria esportiva

* Ujpest Dozsa
* Montpellier HSC
* Volán SC
* MTK Budapest

## Referències

* ↑ Á, V. «Elhunyt Törőcsik András - NSO» (en hongarès), 09-07-2022. [Consulta: 31 desembre 2022].
* ↑ FC, Újpest. «Isten veled Törő!». Arxivat de l'original el 2022-12-31. [Consulta: 31 desembre 2022].
* ↑ «Újpest Football Club».
* ↑ «Rosters». NASL Jerseys. [Consulta: 18 abril 2020].
* ↑ Strack-Zimmermann, Benjamin. «András Törőcsik (Player)» (en anglès). [Consulta: 31 desembre 2022].

## Enllaços externs

* Estadístiques del jugador als tornejos de la FIFA - FIFA.com Arxivat 2009-06-21 a Wayback Machine. (anglès)
# Vojtovce

Vojtovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1408.
# Crystallias matsushimae

Crystallias matsushimae és una espècie de peix pertanyent a la família dels lipàrids i l'única del seu gènere.

## Descripció

* Fa 38 cm de llargària màxima.

## Hàbitat

És un peix marí, de clima polar i demersal que viu entre 30 i 700 m de fondària.

## Distribució geogràfica

Es troba des de Honshu al mar d'Okhotsk, les illes Kurils, el sud-est de Kamtxatka i les illes del Comandant (mar de Bering).

## Observacions

És inofensiu per als humans.

## Referències

* ↑ Catalogue of Life (anglès)
* 1 2 3 4 FishBase (anglès)
* ↑ Nóvikov, N. P.; Sokolovski, A. S.; Sokolóvskaia, T. G.; Iàkovlev, I. M., 2002. The fishes of Primorye. Vladivostok, Far Eastern State Tech. Fish. Univ., 552 p.
* ↑ Dudarev, V. A., 1996. Composition and biomass of the benthic and benthopelagic fishes on the northern Primor'ye shelf. J. Ichthyol. 36(4):307-312.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Orlov, A.M., 1998. Demersal ichthyofauna of Pacific waters around the Kuril islands and Southeastern Kamchatka. Russ. J. Mar. Biol. 24(3):144-160.
* ↑ Sokolovskaya, T.G., A.S. Sokolovskii i E.I. Sobolevskii, 1998. A list of fishes of Peter the Great Bay (the Sea of Japan). J. Ichthyol. 38(1):1-11.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Barranc de la Plana (Mont-ros)

El Torrent de la Plana, és un dels barrancs del terme de la Torre de Cabdella, dins de l'antic terme de Mont-ros.

## Enllaços externs

* Institut Cartogràfic de Catalunya
# Vidre bioactiu

Els vidres bioactius són un grup de biomaterials vitroceràmics que presenten una superfície reactiva i alhora són biocompatibles, fet que permet la seva unió a teixits biològics. La seva composició semblant als minerals presents al cos humà els confereix un ampli ventall en aplicacions mèdiques i enginyeria de teixits, tals com empelts ossis o revestiments dentals.
El primer vidre bioactiu apte per a l'ús clínic va ser inventat l'any 1969 per Larry Hench a la Universitat de Florida, i fou patentat com a Bioglass. Aquest primer material tenia la següent composició, molt similar a la de l'os humà: 45% en pes de diòxid de silici (SiO2), 24.5% d'òxid de calci (CaO), 24.5% d'òxid de sodi (Na2O) i 6% de pentaòxid de difòsfor (P₂O5).
Actualment hi ha diversos tipus de vidres bioactius amb característiques osteogèniques, angiogèniques i de biorreabsorció. La seva producció es basa a partir de mètodes sol-gel, de filat de fibres o de nanopartícules.

## Referències

* ↑ Farooq, Imran; Imran, Zonera; Farooq, Umer; Leghari, Ali; Ali, Humera «Bioactive Glass: A Material for the Future». World Journal of Dentistry, 3, 2012, pàg. 199–201. Arxivat de l'original el 2018-06-03. DOI: 10.5005/jp-journals-10015-1156 [Consulta: 1r juliol 2021]. Arxivat 2018-06-03 a Wayback Machine.
* 1 2 Ylänen, Heimo. «Introduction». A: Bioactive Glasses: Materials, Properties and Applications (en anglès). Elsevier, 2011, p. xiii-xiv. ISBN 9780857093318.
* ↑ Hench, Larry L. «The story of Bioglass®» (en anglès). Journal of Materials Science: Materials in Medicine, 17, 11, 22-11-2006, pàg. 967–978. DOI: 10.1007/s10856-006-0432-z. ISSN: 0957-4530.
* ↑ Krishnan, Vidya; Lakshmi, T. «Bioglass: A novel biocompatible innovation». Journal of Advanced Pharmaceutical Technology & Research, 4, 2, 01-01-2013, pàg. 78–83. DOI: 10.4103/2231-4040.111523. ISSN: 2231-4040. PMC: PMC3696226. PMID: 23833747.
* ↑ Rahaman, Mohamed N.; Day, Delbert E.; Bal, B. Sonny; Fu, Qiang; Jung, Steven B. «Bioactive glass in tissue engineering». Acta biomaterialia, 7, 6, 22-02-2017, pàg. 2355–2373. DOI: 10.1016/j.actbio.2011.03.016. ISSN: 1742-7061. PMC: PMC3085647. PMID: 21421084.
# Civeta de palmera de Jerdon

La civeta de palmera de Jerdon (Paradoxurus jerdoni), també anomenada civeta de palmera marró, és una civeta endèmica dels Ghats Occidentals, a l'Índia.
Es distribueix per les muntanyes Palni, Nilgiris i Anaimalai, a Travancore i a Coorg, particularment entre els 500 i els 1.300 metres d'altitud.

## Descripció

La civeta de palmera de Jerdon té una mida similar a la de la civeta de palmera comuna. El cos és generalment de color marró, amb el rostres, les espatlles i les extremitats més fosques. A diferència de la civeta de palmera comuna, no té marques al seu cos.
La longitud del seu cos varia de 48 a 59 centímetres des del cap fins al naixement de la cua. La cua té una longitud variable entre 40 i 53,5 centímetres, i és d'un color més clar a la punta. El pes de la civeta de palmera de Jerdon oscil·la entre el 2,4 i 4 quilos.

## Hàbitat i comportament

Habita als boscos dels Ghats Occidentals i zones arbrades properes a plantacions de cafè. Viu principalment als arbres i és nocturn.

## Dieta

Malgrat ser un animal omnívor, la seva dieta és bàsicament frugívora. Segons un estudi recent, s'alimenta dels fruits de gairebé 40. De vegades complementa la seva dieta amb ocells, rosegadors i insectes.

## Subespècies

Existeixen dues subespècies registrades:
* P. jerdoni jerdoni (a Palni i Nilgiris, a Travancore)
* P. jerdoni caniscus (a Coorg)

## Referències

* ↑ (anglès) Pocock, RI (1939) Fauna of British India, Ceylon and Burma, Vol. 1, Taylor i Francis
* ↑ Wozencraft, W. C. Wilson, D. E.; Reeder, D. M. (editors). Mammal Species of the World (en anglès). 3a edició. Baltimore: Johns Hopkins University Press, 16 novembre 2005, p. 551. ISBN 9780801882210.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :